પણ એ બધી વાત ફરી ક્યારેક કરીશું. અત્યારે તો આ વિજ્ઞાની ક્રેગ વેન્ટર વિશે જાણવા જેવી એક અતિ રસપ્રદ વાત કરી લઇએ. ખરેખર પહેલા તો તે એક રમત-ગમતનો શોખીન અને એવો ઠોઠ વિદ્યાર્થી હતો જેને હાઇસ્કૂલમાંથી લગભગ કાઢી મૂકેલો! તેને વિજ્ઞાન કે સંશોધન સાથે કંઇ લેવા-દેવા પણ નહોતી. પછી તે સેનામાં ભરતી થઇ ગયો અને વિએતનામ યુદ્ધમાં ગયો. ત્યાં લડાઇના મેદાનોમાં ખેલાતું જીવન-મૃત્યુનું દ્વંદ્વ અને મૃતદેહો અને વિનાશ જોઇને તેણે નક્કી કર્યું કે મારે તો માનવજાતિને માટે કંઇક કરવું છે અને જીવનની પળેપળનો સદુપયોગ કરવો છે. પછી તે મેડિકલ ક્ષેત્રે જોડાયો અને તેમાંથી જીવવિજ્ઞાનના સંશોધન તરફ વળ્યો! અલબત્ત તેમાં તેણે આજે અનેક રસપ્રદ અને ઉપયોગી પ્રદાનો કર્યા છે તેમાં શંકા નથી.